open-index/open-wikipedia-markdown huggingface dataset:
איגוד תעשיית ההקלטות הקנדי

**איגוד תעשיית ההקלטות הקנדי** הוא איגוד סחר ללא כוונת רווח של מפיקי תקליטים, מפיצים ומוזיקאים בקנדה. בשנת 1972, שונה שם הארגון ל-****. בשנת 2006, שונה השם ל-**Music Canada** (בעברית: **מיוזיק קנדה**) בעקבות תלונות שונות.

## תעודה על מכירות
איגוד תעשיית ההקלטות הקנדי מעניק תעודות זהב, פלטינה ויהלום על מכירות של סינגלים, אלבומים, רינגטונים ואלבומי וידאו:

#### אלבומים

#### סינגלים

### תעודות על מכירות לפני ספטמבר 2016
#### סינגלים פיזיים

#### הורדות דיגיטליות (סינגלים)

#### רינגטונים (סינגלים)

#### וידאו

## ראו גם
* איגוד תעשיית ההקלטות האמריקאי
* איגוד תעשיית ההקלטות הבריטי

## קישורים חיצוניים
* 

## הערות שוליים

קנדה
קטגוריה:קנדה: תרבות
Beyoncé: Platinum Edition

**Beyoncé: Platinum Edition** הוא מארז תקליטורים של הזמרת-יוצרת האמריקאית ביונסה. מארז התקליטורים יצא לאור ב-24 בנובמבר 2014, על ידי חברות התקליטים פארקווד, סוני מיוזיק וקולומביה רקורדס.

אלבום זה הוא למעשה הוצאה מחודשת של אלבומה החמישי והוא יצא לציון שנה להוצאת האלבום.

## רקע
המארז כולל בתוכו 4 דיסקים כאשר הדיסק הראשון מכיל את כל שירי האלבום בגרסת האודיו שלהם, הדיסק השני מכיל את כל הקליפים לכל השירים באלבום, הדיסק השלישי מכיל הופעות חיות של הזמרת מתוך סיבוב ההופעות לקידום אלבומה החמישי.

הדיסק הרביעי הוא למעשה מיני-אלבום שהוציאה במקביל לאלבום ולוח שנה לשנת 2015 כמתנה.

## הוצאה
ב-13 בדצמבר 2013 הוציאה ביונסה את אלבומה החמישי הקרוי של שמה. האלבום זכה להצלחה רבה בעקבות כך, בנובמבר 2014, נודע כי היא צפויה להוציא המשך לאלבום והוא יופץ באותו החודש. בסופו של דבר, אושר סופית על ידי הצוות של הזמרת כי ההמשך של האלבום תהיה הוצאה מחודשת.

ההוצאה המחודשת הגיעה במארז עם שלושה דיסקים נוספים, תחת הכותרת "Beyoncé: Platinum Edition" כאשר ה-"Beyoncé" נגזר מאלבומה החמישי הקרוי באותו השם. בכך, ב-24 בנובמבר 2014, היא הוציאה את המארז באופן פיזי ובאופן מקוון. הדיסק גם גרסאות האודיו היה זמין בגוגל פליי בגרסה המקוונת וה-EP היה זמין ב-iTunes ובאמזון בלבד בגרסתו המקוונת.

## מיקומי שיא

## קישורים חיצוניים

## הערות שוליים

קטגוריה:אלבומי ביונסה
קטגוריה:אלבומי הוצאה מחודשת
קטגוריה:אלבומי אוסף באנגלית
קטגוריה:אלבומים שהופקו על ידי ביונסה
קטגוריה:אלבומים שהופקו על ידי ג'סטין טימברלייק
קטגוריה:אלבומים שהופקו על ידי היט-בוי
קטגוריה:אלבומים שהופקו על ידי טימבלנד
קטגוריה:אלבומים שהופקו על ידי פארל ויליאמס
קטגוריה:אלבומים שהופקו על ידי ראיין טדר
קטגוריה:אלבומי חברת קולומביה רקורדס
Above and Beyoncé: Video Collection & Dance Mixes

**Above and Beyoncé: Video Collection & Dance Mixes** הוא אלבום רמיקס ואלבום וידאו של הזמרת-יוצרת האמריקאית, ביונסה. האלבום יצא לאור ב-16 ביוני 2009, על ידי חברות התקליטים קולומביה רקורדס ומיוזיק וורלד, באופן מצומצם לחנות הדיגיטלית וולמרט ולחנות J&R, אך מאוחר יותר הוא הפך גם לזמין בפלטפורמות אחרות.

עם יציאתו נכנס האלבום אל המקום ה-35 במצעד הבילבורד 200.

## רקע
האלבום מכיל שני תקליטורים, כאשר הראשון מכיל אוסף של קליפים לשירים מתוך אלבומה השלישי ואילו הדיסק השני מכיל רמיקסים לשירים מתוך אלבומה השלישי. האלבום הגיע בשיאו למקום ה-35 במצעד האלבומים האמריקאי, למקום השני במצעד אלבומי הדאנס והאלקטרוניקה ולמקום ה-23 במצעד אלבומי ה-R&B וההיפ-הופ.

האלבום קיבל ביקורות חיוביות ממבקרי המוזיקה ואף היה מועמד לפרס גראמי על הרמיקס לשיר "Ego" בקטגוריית "שיתוף הפעולה הטוב ביותר בשירה/ראפ".

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי וידאו מ-2009
קטגוריה:אלבומי רמיקס מ-2009
קטגוריה:אלבומי ביונסה
קטגוריה:אלבומי וידאו של ביונסה
קטגוריה:אלבומי אוסף וידאו קליפים
קטגוריה:אלבומי וידאו באנגלית
קטגוריה:אלבומי רמיקס באנגלית
קטגוריה:אלבומים שהופקו על ידי ביונסה
קטגוריה:אלבומי חברת קולומביה רקורדס
אדה רמני

**אדה רמני** (במקור **הופמן**, בהונגרית: **Reményi Ede**, מישקולץ, 17 בינואר 1828 – סן פרנסיסקו, 15 במאי 1898) היה מלחין, כנר הונגרי-יהודי. הוא היה הכנר של המלכה ויקטוריה, כונה ועוטר על ידה כ"ווירטואוז החצר" והיה מוכר בחמש יבשות העולם. אחיו  היה קפטן בצבא במהפכת 1848 בהונגריה בשנים 49–1848.

## ביוגרפיה
[ממוזער|אדה רמני ו[יוהנס ברהמס|ברהמס]]
[ממוזער|[תוכנייה|תכניית הופעתו בבוסטון בשנת 1891|טקסט=]]
אביו, הנריק הופמן, היה צורף. אדה רמני החל את לימודיו בעיר הולדתו מישקולץ ובגיל תשע נתן כבר קונצרטים. הוא המשיך את השכלתו המוזיקלית בקונסרבטוריון של וינה אצל יוזף בהם, מייסד בית הספר לכינור בווינה, בין 1842 לבין 1845. בגיל עשרים חזר מווינה להונגריה כדי לקחת חלק במהפכת 1848 בהונגריה, שמכונה מלחמת העצמאות, והיה עוזרו של הגנרל ארתור גרגאי המפקד העליון של הצבא וגם הכנר האהוב עליו. כישלון המהפכה אילץ אותו להגר לחו"ל. הוא נסע לאמריקה דרך קונסטנטינופול, פריז, לונדון. הוא שב לאירופה ככנר מיומן, ובזמן קצר הקריירה שלו נסקה. הוא בא בקשר עם כמה מלחינים בולטים באותה תקופה, כולל בשנת 1852 כשלקח את ברהמס הצעיר לסיורי הקונצרט שלו. בשנת 1853 הצטרף לחברה של פרנץ ליסט בוויימאר. הוא גר זמן מה בלונדון בשנת 1854, שם זכה בתואר "וירטואוז החצר" מידי המלכה ויקטוריה, וכן זכה בתואר "כנר המלכה". הוא עזב לאמריקה בשנת 1855, ואחרי חמש שנים, בשנת 1860, חזר להונגריה תחת קבלת חנינה.

לאחר מכן במשך עשור וחצי הפך לדמות המרכזית בחיי המוזיקה של הונגריה. הוא העביר קונצרטים בערים שונות ברחבי הארץ, כולל עם ליסט, והקים כמה קרנות מרכזיות הראשונות בתיאטרון. עם זאת, הוא התפטר מעבודתו זו זמן קצר לאחר מכן. בשנת 1872 נשא לאישה את בתו של המלחין והמוזיקאי אנטל פאי, גיזלה פאי. הם נסעו לחו"ל: התיישבו תחילה בפריז, אחר כך בלונדון, ולבסוף בארצות הברית בסתיו 1878.

בשנות חייו בארצות הברית הוא ערך קונצרטים בניו יורק בצורה סדירה, עם הפילהרמונית של ניו יורק. ב -23 בנובמבר 1878 וב־7 בדצמבר 1878 הופיע בבית הלבן בפני הנשיא, רתרפורד הייז ככנר אורח, אבל הוא היה אורח גם אצל נשיא אמריקני אחר, וויליאם מקינלי. הוא המשיך לנסוע ולהופיע באופן אינטנסיבי, משנת 1886 עד 1890 הופיע ביפן, בסין, בטסמניה, בניו זילנד, בציילון, במדגסקר ובדרום אפריקה. הוא הגיע לאירופה מארצות הברית רק לסיורי קונצרטים, וכך נסע להונגריה בפעם האחרונה בשנת 1891. הוא נפטר במהלך קונצרט בסן פרנסיסקו בזמן שניגן בכינור. ב־29 במאי 1898, נפרדו ממנו בלווייתו בניו יורק.

רמני הופיע עם כמה כלי נגינה מצוינים וניגן בכינור סטרדיוואריוס משלו. בדרך כלל שמו מוזכר בספרות המזיקה בקשר עם ברהמס, ונאמר שם כי ברהמס קיבל ממנו את לחני שני המחולות ההונגריים. מעבר לטכניקה שלו בני דורו הדגישו את אופיו הנלהב, האימפולסיבי ביותר, ככוכב שביט שהופיע ונעלם מחיי האמנות הבינלאומיים.

## יצירותיו
* שירי עם וצ'ארדש הונגריים
* שירי וריקודי עם הונגריים מקוריים (1859)
* שומע גדול (É. N. )
* תעתיקי כינור וירטואוזיים

## לקריאה נוספת
* כתבי עת למוזיקה, 1 בינואר 1871
* כתב העת למוזיקה, 3 בדצמבר 1871
* ''הניו יורק טיימס'', 16 במאי 1898
* 
* הארכיון הדיגיטלי של הפילהרמונית של ניו יורק
* Szabolcsi Bence - Tóth Aladár: Lexicon Music, חברת הוצאת מוזיקה, 1965. III. k. 207. "Edényi Reményi"

## קישורים חיצוניים

* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:כנרים יהודים הונגרים
קטגוריה:מוזיקאים יהודים הונגרים
קטגוריה:מלחינים יהודים הונגרים
קטגוריה:מוזיקאים שנפטרו על הבמה
קטגוריה:מישקולץ: אישים
קטגוריה:הונגרים שנולדו ב-1828
קטגוריה:נפטרים ב-1898
רכס דייוויד

**רכס דייוויד** (באנגלית: **David Range**) הוא רכס הרים ממערב לרכס מאסון, בהרי פראמנס, באדמת מק. רוברטסון שבאנטארקטיקה.

## גאוגרפיה

רכס דייוויד נמצא 8 קילומטרים מערבית לרכס מאסון, ובמקביל אליו.

אורכו של הרכס 26 קילומטרים בכיוון צפון-צפון-מזרח - דרום-דרום-מערב.

שיא גובהו של הרכס הוא הר קואטס שגובהו 1,500 מטרים מעל פני הים.

## היסטוריה
### גילוי הרכס

הרכס נקרא לראשונה בערב ב-4 בינואר 1930 על ידי משלחת החקר הבריטית, אוסטרלית וניו זילנדית לאנטארקטיקה, יחד עם רכס מאסון ורכס קייסי באופק. למחרת נצפה הרכס בטיסה מן האוויר.
הרכס מופה ב-14 בפברואר 1931 על ידי משלחת החקר הבריטית, אוסטרלית וניו זילנדית לאנטארקטיקה בפיקודו של דאגלס מוסון.

### מקור השם

מוסון קרא לרכס על שמו של פרופסור סר ט. וו. אדג'וורת' דייוויד, שהיה חבר ועדת משלחת החקר הבריטית, אוסטרלית וניו זילנדית לאנטארקטיקה.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=5YRNAQAAMAAJ&pg=PA293&lpg=PA293&dq=%22David+Range%22+Antarctica&source=bl&ots=ta8xSorBo_&sig=ACfU3U1VU98e6BhIyGgiXDyc9SPdN4Md8A&hl=en&sa=X&ved=2ahUKEwj7jOyI0ermAhWJM-wKHTKECuQQ6AEwD3oECAoQAQ#v=onepage&q=%22David%20Range%22%20Antarctica&f=false Sailing Directions for Antarctica: Includes Islands South of Latitude 60°]**, P 293

• James P. Minard, United States. Antarctic Projects Office, **[https://books.google.co.il/books?id=cI4_AAAAIAAJ&pg=PA19&lpg=PA19&dq=%22David+Range%22+Antarctica&source=bl&ots=2btQ-EoKBz&sig=ACfU3U0FR91w-NvLfr3aYwFBKZl3OXUn6w&hl=en&sa=X&ved=2ahUKEwj7jOyI0ermAhWJM-wKHTKECuQQ6AEwEXoECAgQAQ#v=onepage&q=%22David%20Range%22%20Antarctica&f=false Glaciology and Glacial Geology of Antarctica]**, P 19

• Damien Gildea, **[https://books.google.co.il/books?id=TrHtBgAAQBAJ&pg=PT250&lpg=PT250&dq=%22David+Range%22+Antarctica&source=bl&ots=g8eq6CerqC&sig=ACfU3U3ubM_wHU5ZSIUEBY9Yzw54HC8YUw&hl=en&sa=X&ved=2ahUKEwj7jOyI0ermAhWJM-wKHTKECuQQ6AEwEnoECAkQAQ#v=onepage&q=%22David%20Range%22%20Antarctica&f=false Mountaineering in Antarctica: complete guide: Travel guide]**

• B. A. Marmo, J. Dawson, **[https://books.google.co.il/books?id=TrHtBgAAQBAJ&pg=PT249&lpg=PT249&dq=%22Masson+Range%22&source=bl&ots=g8eq9wivnF&sig=ACfU3U1AbrRXRslCUSiTNtMSdETmamH28A&hl=en&sa=X&ved=2ahUKEwjQ1_623_HmAhVEzKQKHSVoCx44ChDoATABegQIChAB#v=onepage&q=%22Masson%20Range%22&f=false Movement and structural features observed in ice masses, Framnes Mountains, Mac.Robertson Land, East Antarctica]**, Annals of Glaciology, Volume 23 1996, pp. 388-395, Cambridge University Press, 20 January 2017, DOI: https://doi.org/10.3189/S0260305500013689

## קישורים חיצוניים
* רכס דייוויד באתר הסקר הגאולוגי של ארצות הברית
* רכס דייוויד באתר הגאזט האנטארקטי של ממשלת אוסטרליה
* רכס דייוויד באתר הגאזט האנטארקטי המשווה SCAR של ממשלת אוסטרליה
* תיאור ביקור ברכס דייוויד ותצלומי הרכס
* תצלום לוויין של אזור רכס דייוויד
* מפת אזור רכס דייוויד

## הערות שוליים

דייוויד
הר סוזה (אנטארקטיקה)

**הר סוזה** (באנגלית: **Mount Soza**) הוא הר נישא בהרי באוורס, בארץ ויקטוריה, שבאנטארקטיקה.

גובהו של ההר 2,190 מטרים מעל פני הים.

ההר מהווה את הדופן המזרחית (הגדה המזרחית) של קרחון רניק, בין שפך יובל אלט של קרחון רניק, ושפך קרחון קארייר אל קרחון רניק.

## היסטוריה
### מקור השם

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של אזיקיאל ר. סוזה (Ezekiel R. Soza), איש הסקר הגאולוגי של ארצות הברית, שהיה מהנדס טופוגרפי, וחבר משלחת טופו צפון (Topo North) וטופו דרום (Topo South) (בין השנים 1961–1962), וחבר משלחת טופו מזרח (Topo East) וטופו מערב (Topo West) בין השנים 1962–1963.

משלחות אלה עשו שימוש במסוקים של צבא ארצות הברית על מנת לחקור את ההרים הטראנס-אנטארקטיים, בין כף האלט לבין קרחון בירדמור (משלחות צפון ודרום), ובהמשך הרחיבו את אזור המיפוי מכף האלט לגבעות וילסון (משלחת טופו מערב), ובין קרחון בירדמור להרי הורליק (משלחת טופו מזרח).

סוזה עמד בראש משלחת המיפוי של הסקר הגאולוגי של ארצות הברית למיפוי הרי פנסקולה, בעונת המחקר 1965–1966.

## קישורים חיצוניים
* הר סוזה באתר הסקר הגאולוגי של ארצות הברית
* הר סוזה באתר הגאזט האנטארקטי של ממשלת ניו זילנד
* הר סוזה באתר הגאזט האנטארקטי של ממשלת אוסטרליה
* הר סוזה באתר הגאזט האנטארקטי המשווה SCAR של ממשלת אוסטרליה
* מפת אזור הר סוזה
* הר סוזה - והמרחקים אל ההרים הסמוכים אליו באתר peakery

## הערות שוליים

סוזה
סוזה
שופטי בית המשפט העליון של ארצות הברית

116 אישים כיהנו כ**[[שופט]]ים ב[[בית המשפט העליון של ארצות הברית]]**, המוסד השיפוטי הרם ביותר בארצות הברית, מאז נוסד בשנת 1789 ועד כה (2025). בבית המשפט כיהנו בכל עת במשך רוב שנות קיומו תשעה שופטים, לרבות נשיא. חוקת ארצות הברית מוסרת את הסמכות למנות את נשיא בית המשפט ושופטיו בידי נשיא ארצות הברית, באישורו של הסנאט.

תקן השופטים הראשוני בבית המשפט (כולל נשיאו) היה שישה, והוא השתנה מעת לעת באמצעות שינויי חקיקה: ב-1807 - לשבעה, ב-1837 - לתשעה, ב-1863 - לעשרה. לאחר מכן פחת מספר השופטים לתשעה ולשמונה, ולבסוף התייצב ב-1869 על תשעה שופטים, תקן שנשמר עד כה. שבעה עשר אישים כיהנו עד כה כנשיאי בית המשפט, מהם חמישה שכיהנו בו לפני כן כשופטים.

תקופת המינוי של השופטים היא לכל ימי חייהם. 51 מהם - בעיקר במהלך המאה ה-18 והמאה ה-19 - אכן כיהנו בו עד מותם. האחרים פרשו מכהונתם מרצונם.

40 מבין 46 נשיאי ארצות הברית זכו למנות שופטים לבית המשפט העליון. הנשיא שמינה את האישים הרבים ביותר לשופטים - עשרה - היה ג'ורג' וושינגטון, שכן הוא אייש את בית המשפט לאחר הקמתו. הנשיא פרנקלין דלאנו רוזוולט מינה תשעה אישים לשופטים, מן הסתם בזכות משך כהונתו (1933-1945), הארוך ביותר בהיסטוריה של הנשיאות. עשרה נשיאים זכו למנות שופט אחד בלבד.

בין 116 שופטי בית המשפט העליון לדורותיו היו שש נשים. ארבע מהן מכהנות בו כיום (2025). שמונה מבין ה-116 היו יהודים. אחת מהם מכהנת כיום. שלושה מבין ה-116 היו אפרו-אמריקאים, שניים מהם מכהנים כיום. השופטת המכהנת סוטומיור היא היחידה ממוצא היספני שמונתה לבית המשפט.

במהלך השנים לא יצאה אל הפועל מסיבות שונות מועמדותם של שלושים אישים לשופטים בבית המשפט העליון (לאחרונה ב-2016) . הסנאט דחה רשמית את מועמדות 11 מהם.

## השופטים
חמישה אישים שמונו לשופטים ולאחר מכן קודמו לכהונת הנשיא (ראטלדג', וייט, יוז, סטון ורנקוויסט) מופיעים בטבלה פעמיים.

מבין השופטים כיהן ויליאם דאגלס בבית המשפט במשך פרק הזמן הארוך ביותר - למעלה מ-36 שנים. הכהונה הקצרה ביותר הייתה של תומאס ג'ונסון - 163 ימים. מבין השופטים המכהנים כיום (2025) בעל הכהונה הארוכה ביותר בבית המשפט הוא קלארנס תומאס - למעלה מ-30 שנים.

כיום (2025) נמצאים בחיים שניים מהשופטים שכיהנו בבית המשפט ופרשו ממנו (קנדי וברייר).

הצגה גרפית של מינויי השופטים לבית המשפט לפי המושבים שמילאו|ממוזער|מרכז

## קישורים חיצוניים

* רשימת השופטים שכיהנו בבית המשפט
* ביוגרפיות של השופטים המכהנים, באתר בית המשפט העליון של ארצות הברית

*
הר קומוטורי

**הר קומוטורי** (ביפנית: **雲取山**) הוא הר הממוקם באי הונשו ביפן. גובהו 2,017 מטר והפסגה שלו היא הנקודה הגבוהה ביותר בטוקיו.

## קישורים חיצוניים

קיטה
Beyoncé: The Ultimate Performer

**Beyoncé: The Ultimate Performer** הוא אלבום וידאו של הזמרת-יוצרת האמריקאית, ביונסה. אלבום הווידאו יצא לאור ב-26 בנובמבר 2006, על ידי חברות התקליטים קולומביה רקורדס ומיוזיק וורלד.

כמה שנים לאחר צאתו, נכנס האלבום אל המקום ה-13 במצעד אלבומי הווידאו של איטליה.

## רקע
האלבום מכיל 3 תקליטורים, כאשר הראשון מכיל הופעות חיות שונות של הזמרת, השני מכיל תמונות, מאחורי הקלעים לצילומים של הקליפ לשיר "Ring the Alarm" ואת הקליפ עצמו והשלישי מכיל שירים של הזמרת משני אלבומיה הראשונים ומהתקופה בה הייתה חברה בלהקה דסטניז צ'יילד.

האלבום לא זכה להצלחה או להתייחסות כלשהי אך ב-2010 יצא לאור מחדש ובעקבות כך נכנס למקום ה-20 במצעד אלבומי ה-DVD הרשמי של ארצות הברית ולמקומות 17 ו-13 במצעדים אלה בספרד ואיטליה בהתאמה.

## מיקומי שיא
המצעדים שלהלן הם מצעדי אלבומי וידאו בלבד.

## קישורים חיצוניים

## הערות שוליים

קטגוריה:אלבומי וידאו מ-2006
קטגוריה:אלבומי וידאו של ביונסה
קטגוריה:אלבומי וידאו באנגלית
קטגוריה:אלבומים שהופקו על ידי ביונסה
קטגוריה:אלבומי חברת קולומביה רקורדס
שרמן (אי, אנטארקטיקה)

250px|ממוזער|תצלום לוויין של אזור האי ת'רסטון (במרכז התמונה) והאי שרמן (בחלקה התחתון של התמונה) המוקף מדף קרח
**האי שרמן** (באנגלית: **Sherman Island**) הוא אי מכוסה קרח, המוקף על ידי מדף הקרח אבוט, שבאנטארקטיקה.

האי ממוקם דרומית לאי ת'רסטון, במרכז מפרצון פיקוק.

אורכו של האי 51 קילומטרים, ורוחבו 19 קילומטרים.

שטחו של האי 1,121 קמ"ר.

## היסטוריה
### מיפוי האי

האי מופה בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה בדצמבר 1946.

### מקור השם

שמו של האי ניתן לו על ידי הוועדה המייעצת לשמות אנטארקטיים.

האי נקרא על שמו של אדמירל הצי פורסט שרמן (Forrest Sherman), מצי ארצות הברית, שעמד בראש אגף המבצעים של הצי בין השנים 1949–1951, שבהן נערך הצי לסייע לחקר אנטארקטיקה במסגרת השנה הגאופיזית הבינלאומית.

## לקריאה נוספת

• M.J. Hambrey, P.F. Barker, P.J. Barrett, V. Bowman, B. Davies, J.L. Smellie, M. Tranter, Editors, **[https://books.google.co.il/books?id=NXhFAgAAQBAJ&pg=PA233&lpg=PA233&dq=%22Sherman+Island%22+Antarctica&source=bl&ots=13GwrQ3JeF&sig=ACfU3U2EHECtSc5P_I3lP5ZmVMrr88pcXg&hl=en&sa=X&ved=2ahUKEwivuuLj8urmAhUQyaQKHWsdDXw4ChDoATACegQIChAB#v=onepage&q=%22Sherman%20Island%22%20Antarctica&f=false Antarctic Palaeoenvironments and Earth-Surface Processes]**

• Cochran, J. & Jacobs, S. & Tinto, K. & Bell, Robin. (2014) **[https://www.researchgate.net/publication/273981584_Bathymetric_and_oceanic_controls_on_Abbot_Ice_Shelf_thickness_and_stability Bathymetric and oceanic controls on Abbot Ice Shelf thickness and stability]**, The Cryosphere. 8. 877-889. 10.5194/tc-8-877-2014

• J.A. GRIGGS, J.L. BAMBER, **[https://pdfs.semanticscholar.org/537a/c369f8f97cea5528c8ec9b9212accba653c7.pdf Antarctic ice-shelf thickness from satellite radar altimetry]**, Journal of Glaciology, Vol. 57, No. 203, 2011, P 485

## קישורים חיצוניים
* האי שרמן באתר הסקר הגאולוגי של ארצות הברית
* האי שרמן באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור האי שרמן
* תחזית מזג אוויר עדכנית עבור האי שרמן
* תחזית מזג אוויר עדכנית ארוכת טווח עבור האי שרמן

## הערות שוליים

שרמן
נפת ראשיא

**נפת ראשיא** (בערבית: **قضاء راشيا**) היא נפה מנהלתית במחוז אל-בקאע, שבדרום לבנון. בירת המחוז היא העיר ראשיא.

מרבית תושבי הנפה הם דרוזים, לצידם חי מיעוט נוצרי. כמו כן קיימות כפרים סונים דוגמת בכא.

תושבים רבים מהגרים מהמחוז לערים הגדולות בלבנון, דוגמת ביירות.

במהלך מלחמת האזרחים בלבנון, האזור לא הושפע במיוחד בניגוד שאר האזורים במדינה.

מבחינה גאוגרפית, הנפה גובלת ברכס מול הלבנון הגובל בסוריה.

## קישורים חיצוניים

ראשיא
BB King and Friends: 80

**BB King and Friends: 80** הוא אלבום אולפן מאת בי בי קינג, שיצא בשנת 2005 לכבוד יום הולדתו השמונים. הוא יצא תחת הוצאת "Geffen" האמריקאית ומכיל גרסאות כיסוי ושירים מקוריים של קינג. זהו אלבום בלוז ורית'ם אנד בלוז, שהם סגנונות המזוהים עם שיריו של קינג.

## היסטוריה
האלבום הוקלט מ-22 בפברואר עד 2 ביוני, ואורכו הוא 54 דקות ו-29 שניות. הסיבה שלקח כל כך הרבה זמן להקליט את האלבום הייתה שהאלבום הוא משותף עם זמרים ואמנים רבים. כל שיר בוצע עם זמר או נגן נוסף ששיתף פעולה עם בי בי קינג במשך השנים. באלבום גרסאות לשירים רבים שלו ושל אמנים אחרים, כשהמוכרים ביניהם הם "Early in the Morning" שבוצע יחד עם הזמר וואן מוריסון, "The Thrill Is Gone" שנכתב בידי קינג ובוצע יחד עם אריק קלפטון (במשך הרבה מאוד שנים היו קינג וקלפטון מנגנים את שיר זה ביחד, ושיתוף הפעולה ביניהם הגיע לשיאו באלבום "Riding with the King") והשיר "Rock The House" שנוגן עם אלטון ג'ון (שמזוהה יותר עם מוזיקת הרוק מאשר עם הבלוז). האלבום הוקלט לכבוד יום הולדתו השמונים של קינג, ובו הוא מנגן על גיטרה ושר בכל השירים אך ממשיך לשמור על ייחודיות בכך שאינו מנגן ושר באותו הזמן.

## דיסקוגרפיה

## נגינה באלבום
ממוזער|250 פיקסלים|בי בי קינג בשנותיו האחרונותהנגינה באלבום היא סולם בלוז סטנדרטי כיאה לשיריו של קינג. על אף שהוא מנגן עם זמרים ונגנים שאינם באים מעולם הבלוז כמו אלטון ג'ון ואריק קלפטון שיתוף הפעולה נשמע טבעי. זאת משום שקינג משתף פעולה עם נגנים רבים מסגנונות שונים מאז הפך לגיטריסט בלוז מוערך כפי שהוא נחשב כיום, והוא פיתח דינמיקה מצוינת בעיקר עם נגני גיטרה מעולם הרוק, כדוגמת סלאש, הגיטריסט ה"מיתולוגי" של להקת רובים ושושנים (guns and Roses) שאיתו הופיע בשנת 2010. בי בי קינג שר ומנגן בגיטרה בכל אחד מהשירים יחד עם זמר או נגן אחר. הנגנים באלבום הם:
# בי בי קינג, גיטרה ושירה
# ואן מוריסון - שירה, מפוחית
# בילי וורד - תופים
# איאן תומאס - תופים
# קלם קלמפסון - גיטרה
# ג'ון מהון - כלי הק שה
# לינדה סקלאר - גיטרה בס
# רובי בוקנאן - קלידים, אורגן המונד
# מארק קנופלר - גיטרה
# בוב ליבנה - גיטרה בס
# ג'רי היי - חצוצרה
# נתנאל קונקל - שייקר
# ביל רייכנבך הבן - חצוצרה
# בריאן מיטשל - קלידים
# ג'ון מאייר - שירה, גיטרה
# נייג'ל אולסון - תופים
# שדות ברנדון - סקסופון
# גארי גרנט - חצוצרה
# גלן פריי - שירה, גיטרה
# T-Bone Wolk - גיטרה בס
# גיא בבילון - קלידים
# דייבי ג'ונסטון - גיטרה
# רוס קונקל - תופים
# לוק סמית '- אורגן המונד
# יולנדה צ'ארלס - גיטרה בס
# דין פארקס - גיטרה מקצב
# אלטון ג'ון - שירה, פסנתר
# לארי קמפבל - גיטרה בס

## ביקורות ופרסים
* האתר AllMusic דירג את האלבום בשתיים וחצי כוכבים מתוך חמישה
* האלבום זכה בפרס גראמי לאלבום הבלוז המסורתי הטוב ביותר בטקס פרסי גראמי ה-48 ב-8 בפברואר 2006
* האתר discogs דירג את האלבום בארבעה כוכבים מתוך חמש

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומי בלוז
עיפה

**עֵיפָה**  הוא דמות מקראית,  בנו בכורו של מדין ונכדם של אברהם וקטורה. לעיפה היו ארבעה אחים: עפר, חנך, אבידע ואלדעה.

## אזכורים בתנ"ך
עיפה מוזכר ברשימת צאצאי אברהם וקטורה כבן של מדין:
:
עיפה מופיע גם ברשימה המקבילה בדברי הימים.

עיפה מוזכר בנבואת ישעיהו יחד עם מדין:

:בדברי הימים מופיעים שני אנשים נוספים שנושאים את השם עיפה: פילגש של כלב בן יפונה ובן של יהדי, מצאצאי כלב. היו שכתבו שהשימוש בשמות אלו מצביע על יחסי קרבה בין בני כלב ושבטי המדינים.

## זיהוי
בתרגום השבעים מתועתקת האות ע שבעיפה כ-ע' חיכית, כך שהשם עיפה נשמע דומה לשבט Khaiapa המופיע בכתובות של מלכי אשור. שבט זה מופיע בכתובת של תגלת-פלאסר השלישי כשבט נוודים שנכנע לפניו בעת מסעו לסביבת ארץ ישראל. בכתובת של סרגון השני מוזכר השבט בין ארבעה שבטים שהוכו בידי אשור וחלקם הוגלו לשומרון. פרופ' ישראל אפעל כותב באנציקלופדיה מקראית שהם שכנו כנראה בצפון ערב, באזור מדין. היו שזיהו אותה כמתגוררים באזור אל-מדינה.

## הערות שוליים

קטגוריה:אישים בפרשת חיי שרה
קטגוריה:בני מדין
חוש-חש הבלש: הסרט

**חוש-חש הבלש: הסרט** (באנגלית: **Inspector Gadget's Last Case: Claw's Revenge**, בתרגום לעברית: "המקרה האחרון של המפקח גאדג'ט [חוש-חש הבלש]: נקמתו של קלאו [ד"ר רשע]") הוא סרט הנפשה טלוויזיוני אמריקאי, מסוגת קומדיה, אקשן והרפתקאות, אשר מבוסס על סדרת ההנפשה "חוש חש והחושחשים". הסרט בוים על ידי מייקל מליאני, והופק על ידי DIC Entertainment כחלק מסדרת הסרטים "DIC Movie Toons", כאשר הסרט הוא הראשון בסדרה.

הסרט שודר לראשונה בארצות הברית בערוץ ניקלודיאון ב-6 באוקטובר 2002. בישראל הסרט הופץ לראשונה בשנת 2014 בדיבוב לעברית. אורך הסרט הוא כ-73 דקות, ושפת המקור שלו היא אנגלית.

## תקציר העלילה
עלילת הסרט מתרחשת מספר שנים לאחר עלילת הסדרה "חוש-חש הבלש", ניתן להסיק זאת לפי התבגרותה של קרן, האחיינית של חוש-חש. בסרט, חוש-חש נאלץ להיפרד מהרכב האהוב שלו, אשר מתחיל להראות סימני עייפות. במקום רכבו הקודם, חוש-חש מקבל מהבוס שלו, המפקח שפמון, מכונית חדשה המצוידת בטכנולוגיות חדישות. תוך כדי, בלש חדש אשר לא נראה מעולם, מחליף את חוש-חש כגיבור העיר, דבר הגורם לו לקנא.

## מדבבים
### מדבבים מקוריים
* **[[מוריס לאמרץ']]** - חוש-חש הבלש
* **[[טיגן מוס]]** - קרן
***[[בריאן דראמונד]]** - ד"ר רשע
***[[ג'ים בירנס]]** - המפקח שפמון

### מדבבים בעברית
דיבוב הסרט בעברית נעשה על ידי עמי מנדלמן, והופק על ידי יעל אללוף ודן שצברג.
* **[[עמי מנדלמן]]**
* **אורלי תגר**
* **[[גדי לוי]]**
* **[[דן שצברג]]**
* **רועי קקון**
* **[[טליה ברקאי]]**
* **יונתן מנדלמן**

## הפקה
אף על פי שעיצובי הדמויות בסרט זהים לסדרת הטלוויזיה, SIP Animation, האולפן שעיצב את הדמויות בסדרה, לא היה מעורב בהפקת הסרט.

## קישורים חיצוניים

* 

## הערות שוליים

קטגוריה:סרטי הנפשה אמריקאיים
קטגוריה:סרטי הרפתקאות אמריקאיים
קטגוריה:סרטי קומדיה אמריקאיים
קטגוריה:סרטי פעולה אמריקאיים
קטגוריה:סרטים מבוססי סדרות טלוויזיה
קטגוריה:סרטי 2002
קטגוריה:סרטים באנגלית
קטגוריה:סרטי טלוויזיה אמריקאיים
גא"זאון נקסט

**גא"זאון נקסט** (ברוסית: **ГАЗон NEXT**, באנגלית: **GAZon NEXT**) היא משאית סובייטית מתוצרת יצרנית הרכב גא"ז (גא"ז הם ראשי התיבות ברוסית של מפעל כלי הרכב על שם "גורקי" (**Горьковский автомобильный завод, ГАЗ**) אשר מיוצרת משנת 2014 ברוסיה.

## "גא"זאון נקסט"

* "גא"זאון נקסט" הם סדרות של משאיות בגודל בינוני שיועדו לשימוש בסוגי כבישים סלולים.
* סוגי תא נהג: תא נהג סטנדרטי (2 דלתות, 3 מושבים), תא נהג כפול (4 דלתות, עד 7 מושבים).
* סוגי מנועים: מנוע קדמי - 4.3 ליטר, מנוע טורבו דיזל, (במספר דגמים הורכב מנוע קדמי הפועל באמצעות גז מתאן).
* סוגי הנעות: הנעה אחורית 4x2, הנעה כפולה 4x4.
* מנוע קירור אוויר.
* גובה טעינה (מעל פני הכביש): פחות מ-1.1 מטר.
* צמיגים בקוטר 19.5 אינץ'.
* באפריל 2014 הוצגו שני דגמים חדשים: רכב משולב לתחזוקת כבישים עירוניים ושיפור העיר, משאית זבל טעינה אחורית.
* נכון לשנת 2017 מוצעים כ -300 שינויים במרכב ה-"GAZON NEXT".
* מחיר היחידה לדגם בסיסי של "גא"זאון נקסט" עמד על 1,400,000 רובל רוסי (נכון לסוף שנת 2015).

## דגמים
* "GAZ C41R11" - שלדה ומשאית מטען עם בסיס גלגלים באורך 3,770 מ"מ, ומנוע "Cummins ISF 3.8s41R154".
* "GAZ C41R13" - שלדה ומשאית משא עם בסיס גלגלים באורך 3,770 מ"מ ומנוע "YaMZ-53441".
* "GAZ C41R16" - שלדה ומשאית מטען עם בסיס גלגלים של 3,770 מ"מ עם מנוע המופעל באמצעות גז טבעי (מתאן) מסוג "YaMZ-543 CNG", ייצור משנת 2016.
* "GAZ C41R31" - שלדה ומשאית מטען עם בסיס גלגלים של 4,515 מ"מ ומנוע מסוג "Cummins ISF 3.8s41R154".
* "GAZ C41R33" - שלדה ומשאית מטען עם בסיס גלגלים של 4,515 מ"מ ומנוע מסוג "YaMZ-53441".
* "GAZ C41R36" - שלדה ומשאית המשולבת עם בסיס גלגלים של 4,515 מ"מ עם מנוע גז "YaMZ-543 CNG" באמצעות גז טבעי דחוס (מתאן), ייצור משנת 2016.
* "GAZ C41RB3" - שלדה ומשאית מטען עם בסיס גלגלים של 5,150 מ"מ ומנוע מסוג "YaMZ-53445" במשקל ברוטו של 10 טון, ייצור מאז 2017.
* "GAZ C42R13" - שלדה ומשאית מטען עם תא כפול (קבינה) בן 7 מושבים עם בסיס גלגלים בגודל 3,770 מ"מ וסוג מנוע מסוג "YaMZ-53441", ייצור משנת 2015.
* "GAZ C42R31" - שלדה ומשאית מטען עם תא כפול בן 7 מושבים עם בסיס גלגלים בגובה 3,770 מ"מ וסוג מנוע "ISF3.8 של Cummins".
* "GAZ C42R33" - שלדה ומשאית מטען עם תא כפול עם 7 מושבים עם בסיס גלגלים של 4,515 מ"מ וסוג מנוע "YaMZ-53441", ייצור משנת 2015.
* "GAZ C42R36" - שלדה ומשאית מטען עם תא כפול עם 7 מושבים עם בסיס גלגלים של 4,515 מ"מ וסוג מנוע גז "YaMZ-543 CNG" באמצעות גז טבעי דחוס (מתאן), ייצור משנת 2016.
* "GAZ C47R13" היא משאית להפעלה כחלק מרכבת כביש במשקל ברוטו של 12 טון, ייצור משנת 2016.

## גלריה

קובץ:Garbage truck GAZon NEXT.jpg |"גא"זאון נקסט"
קובץ: Police special vehicle GAZon NEXT.JPG|"גא"זאון נקסט" - ניידת משטרה
קובץ: МВ-5 ГАЗ Next.jpg|"גא"זאון נקסט" - מכלית (משאית)
קובץ:GAZ GAZon Next double cab.jpg | "גא"זאון נקסט" בתצורת קבינה (תא נהג) כפולה
קובץ:DayTechnologies2017p2-92.jpg | "גא"זאון נקסט", הנעה 4x4


## ראו גם
* GAZ 66
* גא"ז 63
* גא"ז סובול

## קישורים חיצוניים

* 
* 
* 
* 

## הערות שוליים

קטגוריה:משאיות
קטגוריה:משאית מכלית
קטגוריה:כלי רכב סובייטיים
קטגוריה:כלי רכב שהושקו ב-2014
קטגוריה:כלי רכב גא"ז
טרינום

באלגברה אלמנטרית, **טרִינוֹם** (בעברית: **תלת־איבר**) הוא פולינום המורכב משלושה איברים או מונומים.

## ביטויים טרינומיים
#3x+5y+8z עם המשתנים x,y,z
#3t+9s^2+3y^3 עם המשתנים t,s,y
#3ts+9t+5s עם המשתנים t,s
#Ax^ay^bz^c+Bt+Cs עם המשתנים x,y,z,t,s, הקבועים a,b,c מספרים שלמים אי־שליליים ו־A,B,C קבועים ממשיים.
#Px^a+Qx^b+Rx^c עם המשתנה x, הקבועים a,b,c מספרים שלמים אי־שליליים ו־P,Q,R קבועים ממשיים.

## משוואה טרינומית
משוואה טרינומית היא משוואה פולינומית הכוללת שלושה איברים. דוגמה לכך היא המשוואה x=q+x^m שנחקרה על ידי יוהאן היינריך למברט ב.

### מקרה פרטי: טרינום ריבועי
בבתי הספר בישראל פירוק טרינום ריבועי נלמד החל מכיתה ט' כתחליף לנוסחת השורשים לפתרון משוואה ריבועית. טרינום מסוג זה מיוצג באופן הבא: ax^2+bx+c.

במקרים אלה נחפש שני מספרים a_1,a_2 המקיימים את השוויונות a_1+a_2=b,\ a_1a_2=ac, שכן אז ניתן לפרק כך:
:ax^2+bx+c=ax^2+a_1x+a_2x+c=ax\left(x+\frac{a_1}{a}\right)+a_2\left(x+\frac{c}{a_2}\right)=(ax+a_2)\left(x+\frac{a_1}{a}\right)
(השוויון a_1a_2=ac גורר את השוויון \frac{a_1}{a}=\frac{c}{a_2} ולכן ניתן להוציא את הגורם המשותף x+\frac{a_1}{a}=x+\frac{c}{a_2}).

לדוגמה, הפולינום x^2+3x+2 הוא דוגמה לטרינום שמקדם החזקה הגבוהה ביותר הוא 1. מנוסחת השורשים נקבל שהשורשים של הפולינום הם x_1=-1,\ x_2=-2.
נחפש שני מספרים a_1,a_2 שמקיימים את השוויונות a_1+a_2=3,\ a_1a_2=2. המספרים a_1=1,a_2=2 מקיימים את השוויונות הללו, ולכן נוכל לפרק כך:
:x^2+3x+2=x^2+x+2x+2=x(x+1)+2(x+1)=(x+2)(x+1)
ונקבל מהפירוק כי שורשי הפולינום הם x_1=-2,\ x_2=-1.

דוגמה נוספת, הפולינום 3x^2-2x-5 הוא דוגמה לטרינום שמקדם החזקה הגבוהה ביותר שונה מ־1. מנוסחת השורשים נקבל שהשורשים של הפולינום הם x_1=-1,\ x_2=\frac53.
נחפש שני מספרים a_1,a_2 שמקיימים את השוויונות a_1+a_2=-2,\ a_1a_2=-15, המספרים a_1=-5,\ a_2=3 מקיימים את השוויונות הללו, ולכן נוכל לפרק כך:
:3x^2-2x-5=3x^2+3x-5x-5=3x(x+1)-5(x+1)=(x+1)(3x-5)
ונקבל מהפירוק כי שורשי הפולינום הם x_1=-1,\ x_2=\frac53.

אותה תוצאה יכולה להינתן על ידי חוק רופיני, אך עם תהליך מורכב וארוך יותר.

## קישורים חיצוניים
*

## הערות שוליים

קטגוריה:פולינומים
קטגוריה:אלגברה בסיסית
קטגוריה:3 (מספר)
מריאן לנגביץ'

**מריאן לנגביץ**' (בפולנית: **Marian Langiewicz**; 5 באוגוסט 1827, קרוטושין – 11 במאי 1887, איסטנבול) היה קצין פולני, מראשי מרד ינואר.

## ביוגרפיה
מריאן לנגביץ' נולד בעיירה קרוטושין שאז הייתה חלק של פרוסיה. הוא למד בפוזנן, ברסלאו ופראג. לאחר סיום הלימודים הוא שירת מספר שנים בצבא הפרוסי ולאחר סיום השרות עבר לפריז.

בהיותו בצרפת הוא היה מורה בבית הספר לקצינים שאורגנה על ידי לודוויג מרוסלבסקי לגולים ממוצא פולני. בעקבות מחלוקת בינם, לנגביץ' עזב את בית הספר.

בשנים 1860–1861 הוא השתתף בלחימה בכוחות של ג'וזפה גריבלדי. לאחר סיום הלחימה הוא נותר באיטליה והיה מלמד בבית הספר לקצינים בצעירים פולנים.

לאחר תחילת מרד ינואר לנגביץ' חזר לשטחי פולין, קודם לדרגת גנרל והיה מפקד של היחידות בדרום פולין. הוא הקים יחידה שמנתה כ-3,000 חיילים ולחם באזור וונחוצק. במרץ 1863 מונה באופן רשמי למפקד העליון של כוחות המרד. לאחר מספר הפסדים בשדה הקרב, לנגביץ' נמלט לשטח בשליטת האימפריה האוסטרו-הונגרית. הוא נשפט לשנתיים מעצר.

בשנת 1867 הוא עבר לאימפריה העות'מאנית ושירת בצבא האימפריה. הוא ניסה להקים יחידה פולנית אך ללא הצלחה.

לנ'גביץ' נפטר באיסטנבול ונטמן בבית הקברות היידארפשה  בעיר ליד אשתו.

## קישורים חיצוניים

* קורות חיים
* 
* 

קטגוריה:גנרלים פולנים
קטגוריה:אנשי צבא פרוסים
קטגוריה:פולנים שנולדו ב-1827
קטגוריה:פולנים שנפטרו ב-1887
ויימאנו

**ויימאנו** (שם מדעי: *Waimanu*; מילולית ממאורית: "wai" - מים, "manu" - עוף) הוא סוג של פינגווין קדום, שחי במהלך הפלאוקן שלאחר הכחדת הקרטיקון הגדולה, לפני 58–60 מיליון שנה מהיום. סוג זה כולל מין יחיד - *Waimanu manneringi*. מין נוסף שנכלל בסוג - *W. tuatahi* הועבר לסוג *Muriwaimanu* ב-2018. מאובניו נתגלו בניו זילנד ב-1980, בחבל קנטרברי שבאי הדרומי ליד הנהר ואיפרה , ותוארו ב-2006.

הוויימאנו היה הקדום מכל הפינגווינים, וגם מראשוני העופות מהקבוצה הגדולה נאואווס. הוא היה שונה מאוד ממרבית הפינגווינים ודמה לעופות ימיים אחרים, כגון הצוללניים והאלקה הענקית, וככל הנראה היה חסר יכולת תעופה בהתאם למבנה הכנפיים הקצרות יחסית שלו. עם זאת, היה מבנה הכנף מפותח בהרבה ביחס למרבית הפינגווינים שכנפיהם התנוונו ושינו מצורתם כדי לעזור להם לשחות.

הוויימאנו הגיע לגובה של 80 סנטימטרים עד מטר, דמה במראהו לצוללן וככל הנראה חי באופן דומה, שחה במהירות מתחת למים וניזון מדגים אותם תפס עם מקורו הארוך.

## קישורים חיצוניים

קטגוריה:פינגוויניים פרהיסטוריים
קטגוריה:בעלי חיים שחיו בפלאוקן באוקיאניה
קטגוריה:עופות שחיו בפלאוגן
קטגוריה:ניו זילנד: מאובנים
קטגוריה:מאובני טקסונים שתוארו ב-2006
AEW Revolution

**Revolution** הוא אחד מאירועי השלם וצפה של ארגון ההיאבקות All Elite Wrestling (AEW), המשודר אחת לשנה בשלהי חודש פברואר-תחילת חודש מרץ. האירוע הראשון התקיים בשנת 2020. האירוע של שנת 2021 היה אירוע השלם וצפה הראשון של AEW שנערך ביום ראשון. הוא נחשב לאחד מארבעת אירועי השלם וצפה הגדולים של הארגון, לצד Double or Nothing, All Out ו-Full Gear.

## תאריכים ואולמות

## קישורים חיצוניים
* 

קטגוריה:אירוע היאבקות מקצועית
מבצע נחלין

**מבצע נחלין** (**מבצע אריה**) היה פעולת תגמול, שביצע כוח מחטיבת הצנחנים ב-28 במרץ 1954 בכפר נחאלין שבגוש עציון (אז בשליטת ירדן). בפעולה נהרגו תשעה לוחמים ערבים. הפשיטה על נחאלין התרחשה בעקבות טבח מעלה עקרבים ורצח שומר בכסלון, בעקבות חשד כי המרצחים הגיעו מנחלין.

בנסיגה הוצב מארב לכוח הישראלי, וזה הסתער עליהם בפקודתו של אהרן דוידי הסמג"ד, בניגוד לתורת הלחימה עד אז, על פיה יש לתפוס מחסה בעת היתקלות ממארב. הפעולה בנחלין הייתה נקודת מפנה בתגובה הצה"לית להיתקלות ממארב.

## מהלך הפעולה
בתגובה לטבח במעלה עקרבים ורצח השומר במושב כסלון, אישרה הממשלה בראשות משה שרת ושר הביטחון פנחס לבון לבצע פעולת תגמול "מצומצמת". אריק שרון, שמונה בינואר למג"ד 890 ויחידה 101 תכנן פעולה גדולה שאליה יצאו 60 לוחמים.

כח הסיירת בפיקוד מאיר הר-ציון יצא ממבוא ביתר והוביל את הצנחנים. שלוש מחלקות נערכו למארבים בדרכים המובילות לכפר, וכוח נוסף בפיקודו של הסמג"ד דוידי פשט על הכפר, פגע במוכתר והרס בתים. בנסיגה, אנשי המשמר הלאומי הערבי הציבו מארב לכוח הישראלי, וזה הסתער עליהם בפקודתו של אהרן דוידי (הייתה זו פעולת התגמול הראשונה בה השתתף) בניגוד לתורת הלחימה עד אז, על פיה יש לתפוס מחסה בעת היתקלות ממארב - לפי תורות הלחימה הבריטית במלחמת העולם השנייה. לפי מורשת צה"ל, פעולת נחלין הייתה נקודת מפנה בתגובה הצה"לית להיתקלות ממארב.

## תוצאות הפעולה
ארבעה אנשי המשמר הלאומי הערבי, תושבי המקום, וחמישה חיילי הלגיון כולל קצין בדרגת קולונל (המקבילה לדרגת אלוף-משנה) נהרגו ממארב צה"ל, בעת שחשו למקום כתגבורת מבית לחם.

בעקבות הפעולה בנחלין חודשה העוינות בין ממשלת בריטניה לישראל.

## לקריאה נוספת
* בני מוריס, "נחאלין", בתוך: **מלחמות הגבול של ישראל, 1949–1956**, עם עובד, 1996, עמ' 327–331.

## הערות שוליים

קטגוריה:פעולות התגמול
נחאלין
קטגוריה:1954 בישראל
נחאלין
קטגוריה:אריאל שרון
קטגוריה:כסלון
טינגמיאטורניס

**טינגמיאטורניס** (שם מדעי: *Tingmiatornis*) הוא סוג של עוף ימי בן הקבוצה הקדומה אורניתורה, אשר חי באזור הארקטי של נונאווט שבקנדה במשך הקרטיקון העליון שלפני 92 מיליון שנה בגיל הטורון. מאובני סוג זה התגלו במשקעים בעומק 3 מטרים, והם תוארו ב-2016 ומשמעות השם הוא: "Tingmiat" - "בעל כנף" בשפות האינוקטיטוט והסיומת "ornis" לעוף. בסוג נכלל מין אחד - *Tingmiatornis arctica*, שמשמעות שמו היא: "ארקטית".

לא ידוע הרבה על עוף זה, אך העצמות המעטות נמצאו ובייחוד עצם הזרוע הארוכה שהכילה מפרקים כדוריים. העוף בעל מבנה עצמות מעובות שהזכיר מבנה עצמות של עוף מים כמו צוללן. העוף הגיע לגובה 30–60 סנטימטרים, ובמראהו דמה לעוף הקדום איכתיאורניס שהיה בעל שיניים. עם זאת המבנה שלו היה כבד בהרבה מהאיכתיאורניס ודמה יותר לעופות ים מודרניים כמו צוללן או קורמורן מודרני. לא ברור אם היה יכול לעוף.

לצידו של הטינגמיאטורניס התגלו מינים שונים של זוחלים ימיים כמו אלאסמוזאוריים צעירים, זוחלים מהסדרה הקדומה כוריסטודרה, צבים קדומים, דגי גרם שונים ועוד. באותו זמן האזור הארקטי היה חמים בהרבה, עד 14 צלזיוס בממוצע. טמפרטורה זו התאימה ביותר לקינון והטלת ביצים, אף שלא נמצאו ממצאים של קינים בשטח. העוף היה מסורבל על היבשה ושלה דגים ממי החופים או ממים מליחים.

## קישורים חיצוניים

קטגוריה:עופות קמאים
קטגוריה:עופות שחיו בקרטיקון עליון
קטגוריה:עופות שחיו בקרטיקון עליון באמריקה הצפונית
קטגוריה:קנדה: מאובנים
קטגוריה:מאובני טקסונים שתוארו ב-2016
אביב סולומון

**אביב סולומון** (נולד ב-10 בינואר 1995) הוא כדורגלן ישראלי המשחק בעמדת המגן השמאלי.

## קריירה
סולומון שיחק בצעירותו במספר קבוצות, בהן: הפועל חיפה, מכבי חיפה, מ.ס. ג'וליס, מכבי נתניה, הפועל עפולה, עד שבגיל 19 הצטרף למחלקת הנוער של מכבי עירוני קריית אתא.

ב-10 באוקטובר 2014 ערך סולומון את הופעת הבכורה שלו בקבוצה הבוגרת בניצחון 0–2 נגד מכבי דלית אל-כרמל. ב-21 בנובמבר 2014 הבקיע את שער הבכורה שלו בקבוצה בניצחון 2–5 נגד מכבי סקציה מעלות תרשיחא. בעונת  שיחק לסירוגין גם בקבוצה הבוגרת וגם בקבוצת הנוער בה כבש 14 שערי ליגה.

בקיץ  חתם בהפועל נצרת עילית מהליגה הלאומית. ב-21 באוגוסט 2015 ערך את הופעת הבכורה שלו בהפסד 1–3 להפועל ראשון לציון. ב-2 במאי 2016 הבקיע את שער הבכורה שלו בקבוצה בניצחון 1–6 נגד מכבי קריית גת.

ב-14 ביוני 2017 חתם סולומון במ.ס. אשדוד מליגת העל. ב-30 ביולי 2017 ערך סולומון את הופעת הבכורה שלו בקבוצה בניצחון 1–3 נגד בית"ר ירושלים במסגרת גביע הטוטו. ב-26 בינואר 2019, הורחק בהפסד 1–4 לבית"ר ירושלים.

בתחילת קיץ  סיכם סולומון בהפועל חדרה, אך כחודש לאחר מכן חתם בהפועל כפר סבא, עמה ירד ליגה בסיום עונת 2020/2021.

ב-9 ביוני 2021 חתם סולומון לשנתיים בהפועל באר שבע.

ב-23 ביוני 2023 חתם בבני סכנין.
ב-5 בפברואר 2025 חתם בעירוני טבריה.

## תארים
**[[הפועל באר שבע]]**
* גביע המדינה: 2021/2022
* אלוף האלופים: 2022

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:קשרי כדורגל ישראלים
קטגוריה:קריית אתא: כדורגלנים
קטגוריה:כדורגלני מכבי עירוני קריית אתא
קטגוריה:כדורגלני הפועל נוף הגליל
קטגוריה:כדורגלני מועדון ספורט אשדוד
קטגוריה:כדורגלני הפועל כפר סבא
קטגוריה:כדורגלני הפועל באר שבע
קטגוריה:כדורגלני בני סכנין
קטגוריה:כדורגלני עירוני טבריה
קטגוריה:בוגרי תיכון רוגוזין, קריית אתא
קטגוריה:ישראלים שנולדו ב-1995
La, la, la

**La, la, la** (בעברית: **לה, לה, לה**) הוא שיר של הזמרת הספרדייה מסיאל. את השיר כתבו מנואל דה לה קלבה ורמון ארקוסה. השיר ייצג את ספרד בתחרות האירוויזיון של שנת 1968, וזכה במקום הראשון. זו הייתה הפעם הראשונה שספרד זכתה בתחרות. מסיאל הוציאה את השיר באנגלית בשם ""He Gives Me Love (La, La, La)".

## האירוויזיון
ביצוע השיר זיכה את ספרד בפעם הראשונה בתחרות האירוויזיון. כותבי השיר, רמון ארקוסה ומנואל דה לה קלבה, ידועים בשם צמד דינאמיקו . זו הייתה הפעם הראשונה שהאירוויזיון שודר בטלוויזיה בצבע, והצופים ראו את זמרות הליווי של מסיאל בשמלות קצרות בצבע ירוק-כחול.

השיר "La, la, la" ניצח את השיר הפייבוריט נציג הממלכה המאוחדת "Congratulations" של קליף ריצ'רד בנקודה אחת בלבד.

הזמר ז'ואן מנואל סראט נבחר בתחילה לשיר את השיר בתחרות, והוא התכוון לשיר אותו בקטלאנית. אבל המדינה הספרדית בהנהגת פרנקו לא אפשרה זאת, והתעקשה על ביצוע בספרדית, השפה הרשמית בכל שטחי ספרד. לכן, ברגע האחרון, נבחרה מסיאל להופיע באירוויזיון. רק באירוויזיון 2004 בוצע שיר בקטלאנית בידי נציג של אנדורה.

סרט דוקומנטרי ששודר בטלוויזיה הספרדית בשנת 2008, טען שקאודיו פרנקו דאג להבטיח את הניצחון של ספרד בתחרות, כדי לשפר את תדמית המדינה בחו"ל. מסיאל זעמה על ההאשמות, והתעקשה שזכתה כי השיר היה יותר טוב, ופרנקו לא היה יכול לקנות קולות עבור המקום הראשון. היא האשימה את ערוצי הטלוויזיה הספרדים שהעלו את ההאשמות בגלל תחרות ביניהן.

## הקלטות
מסיאל הקליטה את השיר בארבע שפות: ספרדית, איטלקית, גרמנית, כולם בשם "La, la, la", ובאנגלית בשם "He Gives Me Love (La, la, la)". גרסאות כיסוי הוקלטו על ידי הזמרת האיטלקייה מינה בתוכנית הטלוויזיה "קנצוניסימה" של רשת RAI, ועל ידי הזמרת הפינית קרולה. הלהקה סן אטיין הקליטה גרסת כיסוי נוספת עבור האלבום "A Song for Eurotrash" משנת 1998, עם מילים באנגלית שונות מהמקור.

הגרסה המצליחה ביותר של השיר הייתה של זמרת הפאדו הפורטוגזית עמליה רודריגז. הזמר הטורקי אלפאי הקליט גרסה בטורקית בשם "Sen Gidince & La La La". היידי בריהל ביצעה גרסת כיסוי של השיר בגרמנית.

## קישורים חיצוניים

* מילות השיר

## הערות שוליים

קטגוריה:שירי אירוויזיון 1968
קטגוריה:שירי ספרד באירוויזיון
קטגוריה:שירים שזכו באירוויזיון
קטגוריה:שירים בספרדית
מיל מי-17

**מיל מי-17** או **מי-17** (באנגלית: **Mil Mi-17**, ברוסית: **Ми-17**. קוד נאט"ו: **היפּ** – Hip, בדומה למסוק מי-8) הוא מסוק תובלה סובייטי/רוסי, שתוכנן ויוצר על ידי מפעל המסוקים של מוסקבה ע"ש מ.ל. מיל (כיום יצרנית המסוקים הרוסית מיל), ומיוצר היום על ידי קאזאן מסוקים בשני מפעלים באולן-אודה ובקאזאן. הוא ידוע בשירות הרוסי בסימון **Mi-8M**.

זהו מסוק תובלה בינוני כפול־מנוע טורבו-ציר, המשמש למגוון רחב של שימושים אזרחיים וצבאיים. קיימות גרסאות "ספינת תותחים" (מחומשות בתותחים או מקלעים) ואחרות בהן ניתן להתקין 2 כנפי עזר בעלות 3 נקודות נשיאה חיצוניות (כל אחת) להתקנת מארזים נתיקים וחימוש מגוון, כולל פצצות, רקטות, תותחים ומקלעים.

ההבדל החיצוני הבולט ביותר בין מי-8 לבין מי-17 הוא שרוטור הזנב של המי-8 נמצא בצד ימין, בעוד שבמי-17 הוא בצד שמאל (מנקודת ראותו של טייס בקוקפיט).

[ימין|ממוזער|300px|מסוק Mi-17 של [חיל האוויר של קזחסטן, עם כנפי עזר מותקנות עם פודי רקטות]]

## פיתוח
המסוק פותח על בסיס שלדתו וגופו של המסוק מי-8.

## גרסאות
נכון לתחילת שנת 2020, קיימות 61 גרסאות למסוק.

## מקורות

## קישורים חיצוניים

## הערות שוליים

קטגוריה:קצרמר ברית המועצות
קטגוריה:קצרמר רוסיה
קטגוריה:מסוקים
קטגוריה:מסוקי תובלה
קטגוריה:אמצעי לחימה סובייטיים
קטגוריה:אמצעי לחימה רוסיים
קטגוריה:מסוקי מיל
המורה לאנגלית (סרט)

**המורה לאנגלית** (באנגלית: **The Operative**) הוא סרט קולנוע מסוגת מתח בהפקה בינלאומית של ישראל, ארצות הברית, גרמניה וצרפת בבימויו של יובל אדלר. הסרט מבוסס של ספרו של יפתח רייכר-עתיר, "המורה לאנגלית". בסרט משחקים דיאן קרוגר, מרטין פרימן וקס אנבר. בסרט השתתפו גם שחקנים ישראליים כמו רותם קינן, לנה אטינגר, יואב לוי, יוחנן הרסון, גל פרידמן, אוהד קנולר, דורון צברי, לירון לבו, אריה צ'רנר, ולדימיר פרידמן, חנה ג'האן פרוז ויעקב זדה-דניאל. הסרט הוקרן לראשונה בפסטיבל הסרטים הבינלאומי בברלין בפברואר 2019. הוא הופץ ב-2 באוגוסט על ידי "Vertical Entertainment".

## תקציר עלילה

הסרט מתחיל בשיחת טלפון שמקבל תומאס (מרטין פרימן) מרייצ'ל (דיאן קרוגר), סוכנת  מוסד לשעבר, ובה היא אומרת מילות קוד מסוימות. מתברר שרייצ'ל אמרה קוד שנועד לחלץ אותה מאיראן. סיפורם של תומאס ושל רייצ'ל נחשף כאשר תומאס נדרש להעריך את רמת הסיכון שנובעת מרייצ'ל. תומאס הפעיל בעבר את רייצ'ל כסוכנת באיראן כדי לעכב את קצב פיתוח תוכנית הגרעין במדינה.

## קישורים חיצוניים

קטגוריה:סרטי 2019
קטגוריה:סרטי מתח
קטגוריה:סרטי דרמה
בית הכנסת בית-אל (קזבלנקה)

**בית הכנסת בית-אל** הוא בית כנסת בקזבלנקה שבמרוקו.

אף על פי שבעיר ישנם למעלה משלושים בתי כנסיות, בית הכנסת נחשב לבית כנסת מרכזי בקהילה היהודית התוססת שהייתה במקום בעבר.

בית הכנסת מתויר מאוד בגלל העיטורים המעוצבים הרבים שיש בו.

בית הכנסת שופץ בשנת 1997.

## קישורים חיצוניים

## הערות שוליים

קטגוריה:מרוקו: בתי כנסת
קטגוריה:בתי כנסת ספרדיים
קטגוריה:קזבלנקה: מבנים
בראיון ראסל

**בראיון דמיטריס ראסל** (באנגלית: **Bryon Demetrise Russell**; נולד ב-31 בדצמבר 1970) הוא כדורסלן עבר אמריקאי, אשר שיחק בליגת ה-NBA בין השנים 1993–2006. זכור בעיקר מתקופתו כשחקן יוטה ג'אז, בה שיחק ב-9 עונותיו הראשונות בליגה. ממוצעיו הכוללים לאורך 13 עונותיו ב-NBA הם 7.9 נקודות, 3.5 ריבאונדים ו-1.3 אסיסטים למשחק.

## קריירת מכללות
ראסל נולד בעיר סן ברנרדינו אשר בקליפורניה, ובין השנים 1990–1993 למד באוניברסיטת המדינה של קליפורניה בלונג ביץ' ("לונג ביץ' סטייט"). ב-3 עונותיו בקבוצת הכדורסל של האוניברסיטה לא בלט במיוחד, ורשם ממוצעים של 11.7 נקודות, 6.6 ריבאונדים ו-1.6 אסיסטים למשחק.

## קריירה מקצועית
### יוטה ג'אז
בדראפט ה-NBA 1993 נבחר ראסל בבחירה ה-45 על ידי יוטה ג'אז, וב-3 עונותיו הראשונות בקבוצה הציג יכולת סולידית עם ממוצע של 4.2 נקודות למשחק כשחקן ספסל. בעונת  הפך לשחקן חמישייה קבוע, לצד ג'ון סטוקטון, ג'ף הורנסק, קארל מלון וגרג אוסטרטאג, ותרם 10.8 נקודות ו-4.1 ריבאונדים בממוצע למשחק. באותה עונה השיגו הג'אז את המקום הראשון באזור המערבי עם מאזן הניצחונות הטוב בתולדות המועדון, 64–18. בפלייאוף 1997 גברה יוטה על לוס אנג'לס קליפרס, לוס אנג'לס לייקרס ויוסטון רוקטס, בדרך להעפלתה הראשונה אי פעם לגמר ה-NBA, בו הפסידה מול שיקגו בולס בתוצאה 2–4. בעונה העוקבת שוב סיימה יוטה עם המאזן הטוב ביותר במערב (62–20), והפסידה בפעם השנייה ברציפות מול הבולס בסדרת הגמר. במשחק השישי של הסדרה, כאשר הג'אז היו ביתרון 86–85, קלע מייקל ג'ורדן סל ניצחון מול ראסל ששמר עליו, ובכך העניק לבולס את הניצחון בסדרה ואת הזכייה באליפות. על אף הטענות של אוהדים רבים כי ג'ורדן ביצע על ראסל עבירה לפני הזריקה, ראסל עצמו הודה בשנת 2009 כי "בין אם ג'ורדן דחף אותי ובין אם לא, הוא בכל מקרה היה קולע את הזריקה".

ב-4 העונות הבאות המשיך ראסל להציג יכולת טובה ביוטה, אך הקבוצה לא הצליחה לשחזר את הישג ההעפלה לגמר ה-NBA. בעונת  קלע שיא קריירה של 14.1 נקודות בממוצע למשחק.

### שלהי הקריירה
לקראת עונת , לאחר 9 עונות ביוטה, חתם ראסל על חוזה בוושינגטון ויזארדס. בוושינגטון שיתף פעולה עם ג'ורדן, בעונתו האחרונה בקריירה. בעונת  שיחק בלוס אנג'לס לייקרס לצד שאקיל אוניל, קובי בראיינט, קארל מלון וגארי פייטון, והעפיל עמם לגמר ה-NBA, בו הפסידו מול דטרויט פיסטונס (1–4). בשתי העונות הבאות, אשר היו האחרונות בקריירת ה-NBA שלו, שיחק עבור דנוור נאגטס.

בין השנים 2006–2009 שיחק בקבוצות "הוליווד פיים", "סנטה ברברה ברייקרס", "לונג ביץ' ברייקרס", "ניופורט ביץ' סרף" ו"לוס אנג'לס לייטנינג" מליגות כדורסל נמוכות בארצות הברית.

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:קליפורניה: כדורסלנים
קטגוריה:כדורסלני אוניברסיטת המדינה של קליפורניה בלונג ביץ'
קטגוריה:בחירות דראפט של יוטה ג'אז
קטגוריה:כדורסלני יוטה ג'אז
קטגוריה:כדורסלני וושינגטון ויזארדס
קטגוריה:כדורסלני לוס אנג'לס לייקרס
קטגוריה:כדורסלני דנוור נאגטס
קטגוריה:אמריקאים שנולדו ב-1970
רכס סאקסטון

**רכס סאקסטון** (באנגלית: **Saxton Ridge**) הוא רכס הרים בהרי הנסיך צ'ארלס, שבאנטארקטיקה.

רכס סאקסטון נמצא דרומית למסיב תומסון שברכס אראמיס.

הרכס מתנשא לגובה של 1,331 מטרים מעל פני הים.

## היסטוריה
### גילוי ומיפוי הרכס

הרכס מופה בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה בשנת 1956.

### מקור השם

שמו של הרכס ניתן לו על ידי ועדת השמות האנטארקטיים של אוסטרליה.

הרכס נקרא על שמו של ריצ'רד א. סאקסטון (R.A. Saxton), שהיה מפקד תחנת וילקס בשנת 1963.

## קישורים חיצוניים
* רכס סאקסטון באתר הסקר הגאולוגי של ארצות הברית
* רכס סאסטון באתר הגאזט האנטארקטי של ממשלת אוסטרליה
* רכס סאקסטון באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור רכס סאקסטון
* מפת אזור רכס סאקסטון

## הערות שוליים

סאקסטון
איוויצה חורבאט

**איוויצה חורבאט** (בקרואטית: **Ivan "Ivica" Horvat**; 16 ביולי 1926 – 27 באוגוסט 2012) היה כדורגלן ומאמן קרואטי, ששיחק בעמדת הקשר אחורי עבור נבחרת יוגוסלביה.

## ביוגרפיה

חורבאט נולד ב-16 ביולי 1926, בעיר סיסאק שנמצאת בקרואטיה, שבעבר הייתה שייכת ליוגוסלביה.

חורבאט שיחק את רוב הקריירה שלו במדי דינמו זאגרב שם ערך 507 הופעות בכל המסגרות. לאחר מכן עבר לאיינטרכט פרנקפורט, שם שיחק עד סוף הקריירה שלו. בשנת 2016 נבחר חורבאט להיות בנבחרת המצטיינת בכל הזמנים של דינמו זאגרב, והיה בהרכב לצד שחקנים גדולים כמו לוקה מודריץ' ודאבור שוקר.

בנבחרת יוגוסלביה שיחק חורבאט במשך 10 שנים, ולקח חלק בנבחרת במונדיאל 1950 ו-1954. בנוסף לכך, שיחק גם באולימפיאדת 1952 שנערכה בהלסינקי בירת פינלנד, וזכה עימה במדליית כסף לאחר הפסד בגמר לנבחרת הכישרונית של הונגריה.

ברבע גמר מונדיאל 1954 נגד גרמניה המערבית, חורבאט כבש שער עצמי שהעלה את הגרמנים ליתרון 1–0. השער נכבש בדקה ה-10 של המשחק, והיה לשער העצמי המהיר ביותר בהיסטוריית המונדיאל, עד שהשחקן הפרגוואי, קרלוס גמארה, ניפץ את השיא כאשר עשה זאת במונדיאל 2006 כעבור 3 דקות בלבד. גרמניה המערבית ניצחה בסוף המשחק בתוצאה 2–0. חורבאט ערך את הופעתו האחרונה במדים הלאומיים בשנת 1956.

לאחר פרישתו ממשחק היה חורבאט למאמן בקרואטיה ובגרמניה. תחילה היה כעוזר מאמן באיינטרכט פרנקפורט עד שהחליף את פול אוסוולד בתפקיד המאמן הראשי ב-1964. שנה אחר כך כבר פוטר כי קבוצתו לא צלחה בליגה. לאחר מכן עבר לדינאמו זאגרב עימה זכה בגביע הירידים, הטורניר הקודם של גביע אופ"א, ב-1967 לאחר ניצחון בשני משחקי הגמר על לידס יונייטד. משנת 1971 חזר חורבאט לבונדסליגה, הפעם לשאלקה 04, עימה זכה בגביע הגרמני ב-1972. הוא חזר אליה ב-1978 לאחר שאימן את רוט וייס אסן ווסטפאליה מהליגה השנייה. עם חזרתו פוטר במרץ של אותה עונה לאחר ביצועים לא טובים של הקבוצה ופרש מקריירת אימון אחר כך.

חורבאט נפטר ב-27 באוגוסט 2012, בניוויצה, קרק, שבקרואטיה בגיל 86.

## קישורים חיצוניים

קטגוריה:מאמני כדורגל קרואטים
קטגוריה:כדורגלני איינטרכט פרנקפורט
קטגוריה:כדורגלני דינמו זאגרב
קטגוריה:מאמני איינטרכט פרנקפורט
קטגוריה:מאמני דינמו זאגרב
קטגוריה:מאמני פאוק סלוניקי (כדורגל)
קטגוריה:מאמני שאלקה 04
קטגוריה:מאמני כדורגל יוגוסלבים
קטגוריה:כדורגלני נבחרת יוגוסלביה
קטגוריה:כדורגלני מונדיאל 1950
קטגוריה:כדורגלני מונדיאל 1954
קטגוריה:כדורגלנים באולימפיאדת הלסינקי (1952)
קטגוריה:בלמי כדורגל יוגוסלבים
קטגוריה:בלמי כדורגל קרואטים
קטגוריה:ילידי 1926
קטגוריה:נפטרים ב-2012
המצעד העברי של מדיה פורסט (2020 ואילך)

ערך זה עוסק ב**[[מצעד שירים|מצעדי השירים]] העבריים השבועיים של [[מדיה פורסט]]** שנערכו משנת 2020 ואילך.

במצעדים משוקללים נתוני ההשמעה של סינגלים ישראלים בתחנות הרדיו בישראל.

תוצאות המצעד מתפרסמות מדי יום ראשון באתר האינטרנט של מדיה פורסט, ונאספו החל מ-2009.

## השירים שהגיעו למקום הראשון במצעד
&#160;&#160;♪&#160; – השיר המושמע ביותר בתחנות הרדיו בישראל באותה השנה

## נתונים סטטיסטיים

## סקירה כללית
### 2020

"אם תרצי" של חנן בן ארי, שהיה לשיר המושמע ביותר בתחנות הרדיו על פי מדיה פורסט, ו"שן ילד שן" של איתי לוי הם השירים שצעדו במקום הראשון במשך מספר השבועות הכולל הרב ביותר, 5 שבועות סך הכל. "" של סטטיק ובן-אל תבורי עם פיטבול הוא השיר שצעד במקום הראשון במשך מספר השבועות הרב ביותר ברצף, כ-4 שבועות. בדומה לשלוש השנים הקודמות, סטטיק ובן-אל תבורי הצליחו בשנה זו להביא את מרב השירים למקום הראשון, עם ארבעה שירים סך הכל.

## הערות שוליים

קטגוריה:מצעדי מוזיקה משנות ה-2020
קטגוריה:מדיה פורסט
המצעד הבין-לאומי של מדיה פורסט (2020 ואילך)

ערך זה עוסק ב**[[מצעד שירים|מצעדי השירים]] הבין-לאומיים השבועיים של [[מדיה פורסט]]** שנערכו משנת 2020 ואילך.

במצעדים משוקללים נתוני ההשמעה של סינגלים לא-ישראלים בתחנות הרדיו בישראל.

תוצאות המצעד מתפרסמות באופן רשמי מדי יום ראשון באתר האינטרנט של מדיה פורסט.

## שירים שהגיעו למקום הראשון במצעד הבין-לאומי של מדיה פורסט

## ראו גם
*המצעד הבין-לאומי של מדיה פורסט (2009–2019)
*המצעד העברי של מדיה פורסט (2020 ואילך)

קטגוריה:מצעדי מוזיקה משנות ה-2020
קטגוריה:מדיה פורסט
לוטו–סודאל

**לוטו–סודאל** (בהולנדית: **Lotto–Soudal**) היא קבוצת אופני כביש מקצוענית בלגית, השייכת לדרג UCI Pro Teams של האיגוד הבין-לאומי לאופניים (UCI). לוטו נחשבת לאחת הקבוצות הבלגיות הבולטות כיום והיא מצטיינת בעיקר בתחום המרוצים החד יומיים ומרוצי קטעים קצרים. לקבוצה גם קבוצת נשים שנקראת "לוטו–סודאל ליידיז".

## שמות
במהלך השנים שינתה הקבוצה פעמים רבות את שמה, אך השם לוטו נשאר איתה כמעט תמיד. בשנת 2015 עד שנת 2018, נקראה קבוצת לוטו אנ.אל יומבו ההולנדית בשם זה, דבר אשר גרם לבלבול מסוים בין הקבוצות, עד בשנת 2019 הקבוצה הזו הורידה את "לוטו" מהשם הזה. במהלך מרוצים מסוימים משנת 2016, כולל ג'ירו ד'איטליה 2018, שם הקבוצה שונה ל"לוטו–פיקס אול"(FixAll) וצבע המדים של הקבוצה שונה לאפור בשביל לקדם חלק ממוצריה של סודאל.

## ספונסרים
הקבוצה נתמכת כלכלית על ידי הלוטו בבלגיה. בעבר, נתמכה, בין היתר, על ידי חברת סודאל , חברה בלגית שעוסקת בעיקר בסיליקון ובתחום האיטום.

## היסטוריה
שמאל|ממוזער|סגל הקבוצה במרוץ "מונסטרלד ג'ירו" בגרמניה, 2018
הקבוצה התחילה את דרכה ב-1985 בתור "לוטו", היא נחשבה בשנותיה הראשונות לקבוצה קטנה ולא צברה הישגים בכירים וגדולים. אך ב-1990 צירפה את הרוכב הבלגי יוהאן מוזיאו שניצח עבורה את E3 פרייס פלנדרן בשנת 1992 והרבה מרוצים נוספים במשך השנים, באותה עונה ניצח הנריק רדאן בפריז–טור.

ב-1994 השיגה את ההישג הגדול ביותר שלה עד עתה, כשניצחה עם אנדריי צ'מיל את מונומנט פריז–רובה. צ'מיל המשיך להיות רוכב דומיננטי במשך השנים, וניצח גם במילאנו – סן רמו ב-1999. ב-2000 צ'מיל ניצח בעוד מונומנט, הפעם ברונדה ון פלנדרן. ב-2001 צ'מיל ניצח ב-E3 פרייס פלנדרן, וחברו לקבוצה, ריק ורברוח ניצח בלה פלש ואלון. מריו ארטס שיחזר את ההישג של ורברוח, וניצח ב-2002 את המרוץ. באותה עונה, פטר ואן פטגם ניצח את האומלופ הט פולק ובשנה הבאה את הרונדה ון פלנדרן.

עוד ניצחון של הקבוצה במרוץ גדול הגיע ב-2008, כשרובי מקיואן ניצח את קלאסיקת ואטנפול. ב-2009, פיליפ ז'ילבר, רוכב הקבוצה, רשם עונה גדולה שבסופה ניצח במונומנט האיטלקי ג'ירו די לומברדיה. ז'ילבר שיחזר את ההישג בעונה הבאה, וגם ניצח במרוץ אמסטל גולד. ז'ילבר המשיך להראות עליונות מוחלטת כשב-2011, ניצח עבור לוטו את לייז'–בסטון–לייז', סטראדה ביאנקה, מרוץ אמסטל גולד, לה פלש ואלון, קלאסיקה סן סבסטיאן וגרנד פרי קוויבק, בעונה שהפכה אותו לרוכב אגדי ואת לוטו לקבוצה מעוטרת בניצחונות.

ב-2015 ניצח טים ולנס את גרנד פרי מונטריאול, באותה עונה נכנסה סודאל כספונסרית הקבוצה, ושם הקבוצה שונה לשמה הנוכחי. ב-2018, ניצח רוכב הקבוצה טיש בנוט בסטראדה ביאנקה. ב-2019, ניצח ילה וואלייס בפריז–טור.

## סגל הקבוצה

## קבוצת הנשים
קבוצת הנשים נוסדה ב-2006. נכון ל-2023 קבוצת Lotto Dstny Ladies מדורגת כ-UCI Women's Continental Teams

### סגל

## קישורים חיצוניים

*  

## הערות שוליים

קטגוריה:קבוצות אופניים
קטגוריה:בלגיה: אופניים